Кортни Кокс
Кортни Бас Кокс () е американска актриса, известна с ролята си на Моника Гелър в комедийния сериал „Приятели“.

Биография

Произход и образование 
Родена е на 15 юни 1964 г. в Бирмингам, Алабама. Тя е най-малкото дете в семейството, като има две по-големи сестри (Вирджиния и Доти) и брат (Ричард младши). Когато завършва средното си образование в град Маунтийн Брук, щата Алабама, Кортни заминава за столицата Вашингтон, за да изучава вътрешен дизайн и архитектура. След една година академично следване, тя напуска университета и тогава се ориентира към кариерата на голямата сцена.

Кариера 
Следвайки съветите на своя братовчед Стюърд Копеланд, Кортни кандидатства в престижната агенция за модели „Форд“, в която оценяват таланта и невероятната и визия и моментално я ангажират на работа. Кортни Кокс започва своята кариера, снимайки се в един от музикалните видеоклипове на Брус Спрингстийн – „Dancing in the Dark“, който е режисиран от известния американски режисьор Браян Де Палма.

Снимала се е в повече от 30 филма и телевизионни сериали, по-известни от които са превъплъщенията ѝ в „Ейс Вентура зоодетектив“, където си партнира с Джим Кери, четирите части на „Писък“ и комедийния сериал „Приятели“.

Участието и в сериала „Приятели“ я изстрелва директно към върха на славата, за което свидетелства и номинацията и за престижната филмова награда – „American Comedy“. Интересен факт е, че в последния епизод на сериала „Приятели“, в който Моника и Чандлър осиновяват две близначета поради невъзможността да имат собствени деца, самата актриса е бременна с дъщеричката си Коко. Тъй като бременността започва да личи, героинята Моника е облечена с широки дрехи и носи дълъг шал, който прикрива корема и през цялото време.

По време на снимките на „Приятели“ Кортни се сближава с Дженифър Анистън, изпълняваща ролята на Рейчъл. Приятелството им на малкия екран се премества в реалния живот. Анистън е кръстница на дъщерята на Кортни Кокс, Коко.

Личен живот 
През 1999 г. се омъжва за Дейвид Аркет и от тогава взима неговата фамилия.

Външни препратки 

  
  

Американски актриси
Американски режисьори
Американски филмови продуценти
Американски телевизионни продуценти
Модели от САЩ
Хора от Бирмингам (Алабама)
Американци от ирландски произход